
Αρ 


. Φύλλου 119 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κήρυξη 1ης συμπληρωματικής αναγκαστικής 

απαλλοτρίωσης των ακινήτων που απαιτούνται 
για την κατασκευή του έργου της Εγνατίας Οδού: 
«Κατασκευή παράπλευρου οδικού δικτύου και 
κόμβωνχάραξηςτουτμήματοςΔερβένι-Δορκάδα 
(τμήμα 60.1.1) από Χ.Θ. 4+100 έως Χ.Θ. 15+792», 
στους Δήμους Λαγκαδά (Δ.Δ. Ασσήρου και Δ.Δ. 
Κρατερέ) και Ωραιοκάστρου (Δ.Δ. Δρυμού) 
στην Περιφερειακή Ενότητα Θεσσαλονίκης. 
Αρχική κοινή υπουργική απόφαση 1031285/ 
2292/0010/7-4-2005 (ΦΕΚ 409/τ.Δ'/15-4-2005). 
Κοινή υπουργική απόφαση 1ης διόρθωσης 
1037080/2399/Δ0010/5-5-2009. _ 

2 Κήρυξη ως αναδασωτέας δημοτικής έκτασης δά¬ 
σους εμβαδού τεσσάρων χιλιάδων τετρακοσίων 
εξήντα τετραγωνικών μέτρων (4.460,00 τ.μ), στην 
θέση «Μακρυνόρος»Τ.Κ. Πάργαςτου Δήμου Πάρ- 
γας Π.Ε. Πρέβεζας. 


ΑΠΟΦΑΣΕΙΣ 

Αριθμ. Φ0091396Σ1 /ο ικ/1169 (1) 

Κήρυξη 1ης συμπληρωματικής αναγκαστικής 
απαλλοτρίωσης των ακινήτων που απαιτούνται 
για την κατασκευή του έργου της Εγνατίας Οδού: 
«Κατασκευή παράπλευρου οδικού δικτύου και 
κόμβωνχάραξηςτουτμήματοςΔερβένι-Δορκάδα 
(τμήμα 60.1.1) από Χ.Θ. 4+100 έως Χ.Θ. 15+792», 
στους Δήμους Λαγκαδά (Δ.Δ. Ασσήρου και Δ.Δ. 
Κρατερέ) και Ωραιοκάστρου (Δ.Δ. Δρυμού) 
στην Περιφερειακή Ενότητα Θεσσαλονίκης. 
Αρχική κοινή υπουργική απόφαση 1031285/ 
2292/0010/7-4-2005 (ΦΕΚ 409/τ.Δ'/15-4-2005). 
Κοινή υπουργική απόφαση 1ης διόρθωσης 
1037080/2399/Δ0010/5-5-2009. 

Ο ΥΠΟΥΡΓΟΣ 

ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις του π.δ. 63/2005 (ΦΕΚ 98 Α') «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά όργανα». 


2. Τιςδιατάξειςτουν.2882/2001 (ΦΕΚ 17 Α') «Κώδικας 
Αναγκαστικών Απαλλοτριώσεων», όπως τροποποιήθηκε 
και ισχύει. 

3. Τις διατάξεις του π.δ. 63/2005 (ΦΕΚ 98 Α') «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά όργανα». 

4. Τις διατάξεις του ν. 2882/2001 (ΦΕΚ 17 Α') «Κώδικας 
Αναγκαστικών Απαλλοτριώσεων», όπως τροποποιήθηκε 
και ισχύει σήμερα. 

5. Τις διατάξεις του άρθρου 23 του από 25 Νοεμβρί¬ 
ου 1929 προεδρικού διατάγματος (ΦΕΚ 421 Α') «περί 
κωδικοποιήσεως των περί κατασκευής και συντηρήσεως 
οδών κειμένων διατάξεων». 

6. Τις διατάξεις του άρθρου 1 του ν. 653/1977 
(ΦΕΚ 214 Α') «περί υποχρεώσεως των παρόδιων ιδι¬ 
οκτητών διά την Διάνοιξη Εθνικών οδών κ.λπ.», όπως 
συμπληρώθηκαν με τις παρ. 9 και 10του άρθρου 62 του 
ν. 947/1979 (ΦΕΚ 169 Α') για την εκτέλεση των οποίων 
εκδόθηκε το π.δ. 929/1979 (ΦΕΚ 259 Α'). 

7. Τις διατάξεις της παρ. 14 του άρθρου 6 του κεφ. Β' 
του ν. 2052/1992 (ΦΕΚ 94 Α'). 

8. Τις διατάξεις του π.δ. 109/2014 (ΦΕΚ 176 Α') «Ορ¬ 
γανισμός του Υπουργείου Υποδομών, Μεταφορών και 
Δικτύων». 

9. Τις διατάξεις του άρθρου 3 του π.δ. 70/2015 
(ΦΕΚ 114 Α') περί ανασύστασης του Υπουργείου Υπο¬ 
δομών, Μεταφορών και Δικτύων σε συνδυασμό με 
τις διατάξεις του άρθρου 4 παρ. 2 του π.δ. 123/2016 
(ΦΕΚ 208 Α') περί μετονομασίας του Υπουργείου Υποδο¬ 
μών, Μεταφορών και Δικτύων σε Υπουργείο Υποδομών 
και Μεταφορών. 

10. Τις διατάξεις του π.δ. 125/2016 (ΦΕΚ 210 Α') «Δι¬ 
ορισμός Υπουργών, Αναπληρωτών Υπουργών και Υφυ¬ 
πουργών». 

Και αφού είδαμε: 

Ι.Την απόφαση 68220/2-9-1198 των Υπουργών Πε¬ 
ριβάλλοντος, Χωροταξίας και Δημοσίων Έργων και Γε¬ 
ωργίας, με την οποία εγκρίθηκαν οι περιβαλλοντικοί, 
καθώς και την 140959/16-6-2006 απόφαση των Υπουρ¬ 
γών Περιβάλλοντος, Χωροταξίας και Δημοσίων Έργων 
και Αγροτικής Ανάπτυξης και Τροφίμων, με την οποία 
παρατάθηκε η χρονική διάρκεια της απόφασης έγκρισης 
των περιβαλλοντικών όρων. 

2. Το έγγραφο Α376883/18-9-2014της «ΕΓΝΑΤΙΑ ΟΔΟΣ 
Α.Ε.», με το οποίο υποβλήθηκε το κτηματολόγιο για την 
απαλλοτρίωση. 

3. Τη βεβαίωση χρηματοδότησης 3968/23-7-2015 
της Διεύθυνσης Απαλλοτριώσεων,Τοπογραφήσεων και 
Γεωπληροφορικής της Γενικής Γραμματείας Υποδομών 
σύμφωνα με την οποία η δαπάνη ανέρχεται στο ποσό 
των 500.000,00 ευρώ και θα βαρύνει το ενάριθμο έργο 
2010ΣΕ07190004 της ΣΑΕ 071/9, αποφασίζουμε: 

Κηρύσσουμε την 1η συμπληρωματική αναγκαστι¬ 
κή απαλλοτρίωση ακινήτων, για την κατασκευή του 
έργου της Εγνατίας Οδού «Κατασκευή παράπλευρου 
οδικού δικτύου και κόμβων χάραξης του τμήματος 
(Δερβένι - Δορκάδα) (τμήμα 60.1.1) από Χ.Θ. 4+100 έως 
Χ.Θ. 15+792», στους Δήμους Λαγκαδά (Δ.Δ. Ασσήρου 
και Δ.Δ. Καρτερέ) και Ωραιοκάστρου (Δ.Δ. Δρυμού) στην 
Περιφερειακή Ενότητα Θεσσαλονίκης συνολικού εμβα- 
δού 88.237,18τ.μ., και εικονίζεται με κλίμακα 1:1000 στο 
από Νοέμβριο 2014 κτηματολογικό διάγραμμα και τον 
αντίστοιχο κτηματολογικό πίνακα της «ΕΓΝΑΤΙΑ ΟΔΟΣ 
Α.Ε.»τα οποία συντάχθηκαν από τον μελετητή Τσαβδά- 
ρογλου Κ., θεωρήθηκε ως προς τους αναλογισμούς από 
το Διευθυντή της Διεύθυνσης Απαλλοτριώσεων, Τοπο- 
γραφήσεων και Γεωπληροφορικήςτου Υπουργείου Οικο¬ 
νομίας, Υποδομών, Ναυτιλίας καιΤουρισμού καιεγκρίθη- 
καν με την 6652/10-12-2014 απόφαση. Η απαλλοτρίωση 
κηρύσσεται υπέρ του δημοσίου και με δαπάνες αυτού 
και των παρόδιων ωφελούμενων ιδιοκτητών. Η προκα- 
λούμενη δαπάνη, ποσού 500.000,00 € θα βαρύνει τις 
πιστώσεις του Προγράμματος Δημοσίων Επενδύσεων 
(Π.Δ.Ε.) αρμοδιότητας του Υπουργείου Υποδομών και 
Μεταφορών και ειδικότερα τις πιστώσεις του ενάριθμου 
έργου 2010ΣΕ0719004 της ΣΑΕ 071/9. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 28 Φεβρουάριου 2019 

Ο Υπουργός 

ΧΡΗΣΤΟΣ ΣΠΙΡΤΖΗΣ 


Αριθμ. 27911 _ (2) 

Κήρυξη ως αναδασωτέας δημοτικής έκτασης δά¬ 
σους εμβαδού τεσσάρων χιλιάδων τετρακοσίων 
εξήντα τετραγωνικών μέτρων (4.460,00 τ.μ), στην 
θέση «Μακρυνόρος»Τ.Κ. Πάργαςτου Δήμου Πάρ- 
γας Π.Ε. Πρέβεζας. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις: 

α)Του άρθρου 1 του ν. 2503/1997 (ΑΊ07) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις». 


β) Του άρθρου 280 του ν. 3852/2010 (ΦΕΚ 87/τ.Α7 
7-6-2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

γ) Του π.δ. 141/2010 (ΦΕΚ 234/τ.Α 727-12-2010) «Οργα¬ 
νισμός της Αποκεντρωμένης Διοίκησης Ηπείρου - Δυτι¬ 
κής Μακεδονίας», όπως τροποποιήθηκε με το άρθρο 92 
του ν. 4446/2016 (ΦΕΚ 240/τ.Α722-12-2016) «Πτωχευτι¬ 
κός Κώδικας, Διοικητική Δικαιοσύνη, Τέλη, Παράβολα, 
Οικειοθελής αποκάλυψη φορολογητέας ύλης παρελθό¬ 
ντων ετών, Ηλεκτρονικές συναλλαγές, Τροποποιήσεις 
του ν. 4270/2014 και λοιπές διατάξεις». 

δ) Του ν. 2647/1998 (ΦΕΚ 237 Α') «Μεταβίβαση αρμοδι¬ 
οτήτων στις Περιφέρειες και την Αυτοδιοίκηση και άλλες 
διατάξεις». 

ε) Τις διατάξεις της παρ. 1 του άρθρου 28 του 
ν. 4325/2015 (Α'47) «Εκδημοκρατισμός της Διοίκησης- 
Καταπολέμηση Γραφειοκρατίας και Ηλεκτρονική Διακυ¬ 
βέρνηση, Αποκατάσταση αδικιών και άλλες διατάξεις». 

στ) Την 272961/26-4-1982 κοινή υπουργική απόφαση 
του Υπ. Προεδρίας και Γεωργίας περί «αναμόρφωσης 
συλλογικών οργάνων γνωμοδοτικής και αποφασιστικής 
αρμοδιότητας του Υπ. Γεωργίας», όπως τροποποιήθηκε 
και συμπληρώθηκε με την 347624/21-10-1982 κοινή 
υπουργική απόφαση (ΦΕΚ 841 Β'). 

ζ) Των άρθρων 24 παρ. 1 και 117 παρ. 3 του Συντάγ¬ 
ματος της Ελλάδας. 

η) Του ν. 998/1979 (Α'289) «Περί προστασίας δασών 
και δασικών εν γένει εκτάσεων της χώρας» και συγκε¬ 
κριμένα τις διατάξεις των άρθρων 37, 38 παρ. 1 και 41 
παρ. 1 και 3, όπως ισχύει σήμερα. 

2. Τις αριθμ. 160417/1180/8-7-1980 και 182447/3049/ 
24-09-1980 διαταγές του Υπουργείου Γεωργίας. 

3. Την 13912/15-5-2017 απόφαση του Υπουργού Εσω¬ 
τερικών (ΦΕΚ 250/τ.Υ.Ο.Δ.Δ./26-5-2017) με την οποία 
διορίστηκε Συντονιστής Αποκεντρωμένης Διοίκησης 
Ηπείρου - Δυτικής Μακεδονίας ο Μιχελάκης Βασίλειος 
του Πολυκάρπου. 

4. Την 82395/1 -6-2018 απόφαση του Συντονιστή «Με¬ 
ταβίβαση αρμοδιοτήτων και παροχή εξουσιοδότησης 
υπογραφής διοικητικών πράξεων και εγγράφων κ.λπ.». 

5. Την αριθμ. 22054/14-2-2019 αναφορά της Διεύ¬ 
θυνσης Δασών Πρέβεζας, με την οποία προτείνεται η 
κήρυξη, ως αναδασωτέας, της αναφερομένης στο θέμα 
έκτασης. 

6. Τη σύμφωνη γνώμη της Διεύθυνσης Συντονισμού 
και Επιθεώρησης Δασών, αποφασίζουμε: 

Κηρύσσουμε αναδασωτέα, με σκοπό να επανέλθει 
στην προτέρα της κατάσταση με φυσική αναδάσω¬ 
ση, την δημοτική έκταση δάσους εμβαδού τεσσάρων 
χιλιάδων τετρακοσίων εξήντα τετραγωνικών μέτρων 
(4.460,00τ.μ), στην θέση «Μακρυνόρος»Τ.Κ Πάργαςτου 
Δήμου Πάργας Π.Ε. Πρέβεζας, η οποία αποψιλώθηκε 
παράνομα. 

Η έκταση απεικονίζεται στο συνημμένο τοπογραφικό 
διάγραμμα, της Δασολόγου Όλγας Στρατάκη υπαλλήλου 
της Διεύθυνσης Δασών Πρέβεζας, με κλίμακα 1: 2000 
το οποίο αποτελεί αναπόσπαστο μέρος της παρούσας 
απόφασης με στοιχεία Α, Β, Γ, Δ, Ε, Ζ, Η, Ο, I, Κ, Λ, Μ, Ν, Ξ, 
Ο, Α και όρια ως εξής: 

Βόρεια: Δημοτική έκταση δάσους. 

Νότια: Δημοτικός δρόμος. 

Ανατολικά: Δημοτική έκταση δάσους. 

Δυτικά: Δημοτική έκταση δάσους και ελαιόκτημα. 

Η ανωτέρω έκταση που αποψιλώθηκε, εμπίπτει στην 
κατηγορία των εκτάσεων της παρ. 1 του άρθρου 3 του 
ν. 998/1979 «Περί προστασίας δασών και δασικών εν 
γένει εκτάσεων της χώρας», όπωςαυτόςτροποποιήθηκε 
και ισχύει σήμερα. 


Με την απόφαση αυτή δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 26 Φεβρουάριου 2019 

Με εντολή Συντονιστή 
Ο Γενικός Διευθυντής Δασών 
και Αγροτικών Υποθέσεων 

ΝΙΚΟΛΑΟΣ ΠΑΠΑΕΥΘΥΜΙΟΥ 

